text: днес (164) вчера (106) Политика Икономика Общество Образование Здравеопазване Крими Регионални За природата
  Софийският университет с най-много преподаватели у...
  21.02.2021 08:40 889
  Софийският университет "Св. Климент Охридски" има най-голям брой преподаватели от всички държавни висши училища, посочва в писмен отговор на депутатски министърът на образованието и науката Красимир Вълчев, предаде БГНЕС.
  На основен трудов договор в Алма Матер преподават общо 1661 души, от които 45 са над 65-годишна възраст.
  На трудов договор в цялата страна има общо 11 739 университетски преподаватели, а от тях 787 са над 65 години.
  Основната заплата на един професор в Алма матер е 1200 лв., а чистата заплата след облагане възлиза на около 931 лв. Един доцент взима ...
  Втори по този показател се нарежда Технически университет – София, където студентите се обучават от общо 914 преподаватели, а точно 100 от тях са на възраст над 65 години.
  На трето място се нарежда Медицински университет – Пловдив със 759 преподаватели, а след него е Пловдивски университет "Паисий Хилендарски" с 634.
  595 са преподаващите в Медицински университет – София, 486 във Великотърновски университет "Св. Св. Кирил и Методий", 476 в Тракийски университет в Стара Загора, 461 – Югозападен университет "Неофит Рилски" – Благоевград, 429 в Университет за национално и световно стопанство (УНСС) и също толкова в Медицински университет в Плевен. С най-малко преподаватели пък е Висше строително училище "Любен Каравелов" – 42.
  Софийският университет е най-голямото и старо висше училище в България, поставило основите на висшето образование у нас. Той е създаден през 1888 г. по време на управлението на Стефан Стамболов с дарителство на братята Евлоги и Христо Георгиеви. Той има 16 факултета и десетки специалности. За над 130-годишното си съществуване университетът е управляван от 74-ма ректори.